ชื่อไทย: อโรวาน่าเงิน
ชื่อสามัญ: Silver Arowana
ชื่อวิทยาศาสตร์: Osteoglossum bicirrhosum
วงศ์ (Family): Osteoglossidae
ถิ่นกำเนิด: ลุ่มน้ำอเมซอน ทวีปอเมริกาใต้
รายละเอียด: เป็นปลาอโรวาน่าที่มีขายกันอย่างแพร่หลาย มีราคาถูก เลี้ยงง่าย เป็นที่นิยมของนักเลี้ยงปลามือใหม่ โดยปลาชนิดนี้มีรูปร่างเรียวยาวตั้งแต่หัว ถึงหาง ปากจะอยู่ทางด้านบนของหัวริมฝีปากล่างยื่นออกมาเล็กน้อย มีหนวด 1 คู่อยู่ที่ปลายริมฝีปากล่าง ฟันล่างหรือกระดูกฟันล่างมีความแข็งแรง ฟันบนจะเรียงตัวกันเป็นแนวโค้งเป้นแถว แต่ละซี่จะเรียงชิดกันมาก เนื่องจากฟันของปลาชนิดนี้มีความแข็งแรงมากจึงสามารถกัดแมลงเปลือกแข็งได้ และเป็นปลาที่มีสายตาดีมาก ครีบหลังจะเป็นแถวสั้นอยู่ค่อนไปทางด้านท้ายของลำตัวและสั้นกว่าครีบท้อง ครีบอกจะยาวเป็นพิเศษ ในเรื่องสีสันจะมีสีเงินแวววาวทั้งตัว ในปลาขนาดเล็กจะมีสีเขียวแต้มอยู่บริเวณด้านท้ายของแผ่นปิดเหงือก ตามลำตัวจะมีสีแดงประปรายตลอดจนส่วนหางและครีบต่างๆ เมื่อโตขึ้นสีแดงจะจางลง และสีขาวเงินจะค่อยๆเข้มขึ้น จนเป็นสีเงินทั่วทั้งตัว 
ประเภท (Catalogy): ปลาอโรวาน่า